Twee sterf na reusehyskraan valFoto: @IloveMtbRiding op Twitter. Jacques September, woordvoerder van die polisie, het aan die SAUK gesê ŉ 26-jarige vrou is op die toneel dood. Volgens September is ŉ 31-jarige man later in die hospitaal oorlede. Vier mense is intussen steeds in ŉ kritieke toestand in die Upington-hospitaal. ŉ Geregtelike doodsondersoek is geopen. Die voorval het Maandagmiddag by die Khi Solar One-konstruksieterrein plaasgevind. Abengoa het aan Maroela Media gesê al die werkers werk vir maatskappye wat projekte doen vir hulle. “Abengoa wil graag sy opregte spyt uitspreek vir die verlies van die werknemers, asook sy steun en solidariteit met hul families. Net so wil ons graag ons volle ondersteuning stuur aan die beseerdes en hul families, en ons wens hulle ‘n spoedige herstel toe.”